Tarkvara puhul on hindamise aluseks enamasti eelnevalt kokku lepitud nõuded, millele vastavust on testimise abil suhteliselt objektiivselt võimalik hinnata. Näiteks peab kiiruskaamera täpselt registreerima möödasõitva auto kiiruse ja identifitseerima auto ning digiretsepti süsteem peab võimaldama teenindada üheaegselt kogu Eesti apteekreid ning arste ilma katkestusteta ja aeglaseks muutumata.